
PANEVĖŽIO MYKOLO KARKOS PAGRINDINĖS MOKYKLOS
PROJEKTINĖS VEIKLOS ORGANIZAVIMO TVARKOS APRAŠAS
I SKYRIUS
 BENDROSIOS NUOSTATOS

1. Panevėžio Mykolo Karkos pagrindinėje mokykloje rengiami ir organizuojami trumpalaikiai ir ilgalaikiai projektiniai darbai.

2. Ilgalaikis projektinis darbas – tai tikslinga, organizuota, praktinė tiriamoji, kūrybinė ar pažintinė mokinio (arba mokinių grupės) veikla, vykdoma per ilgesnį laiko tarpą (mokslo metus), orientuota į konkrečios problemos sprendimą ir apčiuopiamo galutinio produkto sukūrimą bei jo viešą pristatymą;
2.1. Trumpalaikis projektinis darbas – tai tikslinga, koncentruota mokinio (arba mokinių grupės) tiriamoji, kūrybinė ar pažintinė veikla, vykdoma per apribotą, trumpą laiko tarpą (nuo vienos pamokos iki kelių savaičių), integruota į vieno ar kelių mokomųjų dalykų turinį ir orientuota į konkrečios temos gilinimą, problemos sprendimą bei greitai apčiuopiamo rezultato pasiekimą.
3. Numatomos pagrindinės projektinio darbo kryptys:
3.1. tiriamoji-taikomoji – tai analitinio pobūdžio darbas (tyrimai, modeliavimas, analizė). Darbą sudaro tiriamasis-taikomasis veiklos procesas, rezultatas ir pristatymas;
3.2. STEAM – integralus, praktinės-tiriamosios veiklos darbas gamtos mokslų, matematikos, technologijų inžinerijos ir menų kontekste. Darbą sudaro praktinės-tiriamosios veiklos procesas, rezultatas ir pristatymas;
3.3. menų – tai kūrybinio pobūdžio darbas, kurio rezultatas – sukurtas arba atliekamas meno
kūrinys (dailės kūrinys, filmas, šokis ar spektaklis ir kt.). Darbą sudaro kūrybinis procesas, rezultatas ir kūrybinio darbų pristatymas;
3.4. technologijų – tai praktinio pobūdžio darbas, kurį atliekant taikomos įvairios technologijos. Darbą sudaro technologinis procesas, rezultatas ir pristatymas;
3.5. socialinė-pilietinė veikla – tai projektas, susijęs su mokyklos tikslais, bendruomenės projektais, kultūrinėmis ir socializacijos programomis, mokyklos tradicijomis ir kt. Darbą sudaro praktinės veiklos procesas, rezultatas ir pristatymas;
3.6. pažintinė-kultūrinė – tai projektas, vykdomas siekiant plėtoti mokinių žinias apie krašto, šalies kultūrinius, istorinius ir kitus objektus. Darbą sudaro praktinės veiklos procesas, rezultatas ir pristatymas;
3.7. kalbiniai ir kiti projektai. Darbą sudaro praktinės veiklos procesas, rezultatas ir pristatymas.

 II SKYRIUS
 PROJEKTINIŲ DARBŲ ORGANIZAVIMO
 TIKSLAS IR UŽDAVINIAI
4. Tikslas – sudaryti mokiniams galimybę įgyti bendrąsias ir dalykines kompetencijas per tiriamąją ir / ar kūrybinę veiklą bei formuoti sąmoningą, iniciatyvią asmenybę, gebančią nagrinėti aktualius klausimus, spręsti problemas.
5. Uždaviniai:
5.1. ugdyti mokinių gebėjimą ieškoti bei susirasti reikiamą informaciją, ją sisteminti ir kūrybiškai pritaikyti;
5.2. mokyti mokinius kelti tiriamosios veiklos tikslus, uždavinius, hipotezes, formuluoti problemą, planuoti projekto etapus;
5.3. skatinti mokinių bendravimą ir bendradarbiavimą, mokant dirbti komandoje;
5.4. plėtoti ugdymo(si) aplinką, palankią skirtingų gebėjimų mokinių saviraiškai;
5.5. įgyvendinti tarpdalykinę integraciją tiriamojoje, pažintinėje, kūrybinėje veikloje;
5.6. mokyti spręsti probleminius uždavinius susiejant pamokose įgytas teorines žinias su praktine patirtimi.

 III SKYRIUS
 PROJEKTO ĮGYVENDINIMAS
6. Projektas – tai laikina, turinti savo pradžią ir pabaigą bei baigtinius išteklius, veikla, kuria siekiama sukurti unikalų produktą. Projektu siekiama pokyčio.
7. Projekto valdymo procesai: iniciavimas, planavimas, vykdymas, kontrolė, užbaigimas.
8. Projekto etapai:
8.1. pirmajame etape išgryninama idėja ir identifikuojama problema;
8.2. antrajame etape:
8.2.1. suformuluojamas projekto tikslas (kokių rezultatų / poveikio norime pasiekti?);
8.2.2. išsikeliami projekto uždaviniai. Uždaviniai – tai specifinių veiksmų visuma, kuria pasiekiamas projekto tikslas. Jie turi būti konkretūs, išmatuojami, pagrįsti rezultatais, pasiekiami, realūs, apriboti terminų;
8.2.3. numatomi projekto sėkmės rodikliai.
8.3. trečiajame etape planuojami ištekliai, biudžetas, terminai, užduotys, darbų paskirstymas, komandos sudarymas ir funkcijų paskirstymas komandos nariams, projekto įgyvendinimo etapai;
8.4. ketvirtasis etapas – vykdymas ir kontrolė;
8.5. baigiamasis etapas – galutinis projekto tikslo pasiekimo ir uždavinių įgyvendinimo, komandos darbo vertinimas ir pasiektų rezultatų pristatymas.

 IV SKYRIUS
 MOKINIŲ KOMPETENCIJOS, KURIŲ SIEKIAMA PROJEKTINE VEIKLA
9. Atlikdami projektinį darbą mokiniai pagilina pa(si)rinkto(ų) dalyko(ų), kurio(ių) mokosi pagal pradinio ir pagrindinio ugdymo bendrąsias programas, įgytas dalykines kompetencijas.
10. Mokiniai įgyja šias kompetencijas:
10.1. mokėjimo mokytis (atsakomybę už savo mokymąsi, planuoti mokymąsi, save motyvuoti);
10.2. komunikavimo (gebėjimą pasirinkti priemones ir būdus informacijai rasti, perteikti, veiksmingai komunikuoti).
10.3. pažinimo (gebėjimą įvardinti problemą, numatyti jos sprendimo etapus ir nuosekliai veikti, daryti pagrįstas išvadas);
10.4. asmeninę (darbą atlikti sąžiningai, gerbti ir toleruoti kitus, valdyti emocijas ir jausmus);
10.5. iniciatyvumo ir kūrybingumo (kūrybingai, nestandartiškai mąstyti ir veikti, kelti idėjas, gebėti jomis pasinaudoti);
10.6. socialinę (atsakingai ir kūrybingai dalyvauti kultūros procesuose);
10.7. esmines dalykines kompetencijas (pagal Pradinio ir pagrindinio ugdymo bendrąsias programas).

 V SKYRIUS
 PROJEKTINĖS VEIKLOS ORGANIZAVIMAS
11. Projektinė veikla pagal sudarytą planą organizuojama 1–10 klasių mokiniams ir nuosekliai įgyvendinama per mokslo metus. Pridedama projekto rašymo forma (1 priedas).
12. Projektų temos bei projekto įgyvendinimui reikalingų išteklių prognozė pateikiama kuruojančiai direktoriaus pavaduotojai ugdymui  ir mokyklos direktorei spalio pirmąją savaitę.
13. Antrą–trečią spalio savaitę projektų temos svarstomos ir tvirtinamos Metodinėje taryboje.
14. 3–10 klasėse projektinei veiklai vykdyti sudaromos mokinių grupės, klasę skiriant į 2–3 grupes pagal mokinių sąrašą.

14.1. Viena klasė per mokslo metus gali įgyvendinti ne daugiau kaip 2 ilgalaikius projektus. Išimtis: Apribojimas netaikomas, jei projektuose dalyvauja skirtingi tos pačios klasės mokinių komandos. 
14.2. 1 klasės rengia tik trumpalaikius projektinius darbus ir paruošia stendinius pranešimus; 
14.3. 2 klasės ir 5–10 logopedinės klasės rengia ilgalaikius projektinius stendinius darbus. Projektinėje veikloje dalyvauja visa klasė.
15. Mokytojai iki spalio 1 d.:

15.1. tarpusavyje suderina klasių grupių pasirinkimą;
15.2. pagal poreikį su kitų dalykų mokytojais spalio 2 sav. numato integravimo būdus;
15.3. mokyklos direktorės pavaduotojai ugdymui pateikia projekto anotaciją (tema, klasė, mokinių skaičius, integracija, atsakingo asmens vardas/pavardė).
16. Baigus projektinį darbą, pateikiamas projekto aprašymas ir pasirinkta forma (stendinis pranešimas, pateiktis ir kt.) pateikiami projektu pasiekti rezultatai bei projekto įgyvendinimo eigoje sukurta pridėtinė vertė (pvz. kūrybinių darbų parodos; metodinės medžiagos, parengtos projekto metu, panaudojimo numatymas; tarpdalykinės integracijos puoselėjimas; IKT įgūdžių, įgytų projekto metu, panaudojimas; užsienio kalbos įgūdžių naudojimas) priedas). Pristatant ilgalaikio projekto pranešimą, įvardijamas projekto pavadinimas, tikslas, uždaviniai, projekto eiga ir rezultatas.
17. Projektų pristatymo trukmė  –10 minučių. 
18. Projektiniai darbai pristatomi klasės mokiniams ir mokyklos bendruomenei tokiu grafiku:
2 klasės ir 5–10 logopedinės klasės – gegužės I savaitę; 
3-4 klasės – gegužės II savaitę;
5-7 klasės – gegužės III savaitę;
8-10 klasės – gegužės IV savaitę.
VI SKYRIUS
 PROJEKTINIŲ DARBŲ VERTINIMAS
18. Mokytojas numato projekto vertinimo kriterijus ir su mokiniais juos aptaria.
19. Darbo vertinimas vykdomas pagal mokomųjų dalykų vertinimo tvarką.

 VII SKYRIUS
 BAIGIAMOSIOS NUOSTATOS
20. Metodinė taryba organizuoja projektinių darbų aptarimus, analizuoja šio proceso eigą, įtaką mokinių pasiekimų ir mokyklos ugdymo proceso pokyčiams.
21. Projektinių darbų vykdymą koordinuoja direktoriaus pavaduotoja ugdymui.

1 priedas

PROJEKTO RAŠYMO FORMA
PANEVĖŽIO MYKOLO KARKOS PAGRINDINĖS MOKYKLA

 1. Projekto pavadinimas
2. Tikslas(-ai):
3. Uždaviniai:
4. Projekto dalyviai:
5. Pagrindiniai projekto įgyvendinimo etapai (nurodoma data):
6. Kokiais būdais realizuosite projektą?
8. Laukiamas rezultatas (projektu pasiekti rezultatai bei projekto įgyvendinimo eigoje sukurta
 pridėtinė vertė).
9. Įvykdyto projekto įvertinimas (trumpas aprašymas, rašinėliai, atsiliepimai, vaizdinė
 medžiaga ir kt.).
10. Kokios mokinių kompetencijos ugdomos?
11. Projekto autorius:
12. Projekto vykdytojai:

 Titulinis lapas
 PANEVĖŽIO MYKOLO KARKOS PAGRINDINĖ MOKYKLA

 Vardenis(iai) Pavardenis(iai),
... klasės mokinys(iai)
 PROJEKTINIS DARBAS
 ................................................. (tema)
 Darbo vadovas (-ai)
 ................................
 Panevėžys
 20.....-.....-.....

 PROJEKTO ATASKAITA

 1. Įvadinė dalis:
1.1.  Pagrindinė projekto idėja ir jos pagrindimas (atsižvelgiama į mokymosi sąlygas, realią padėtį praktinėje veikloje, tikslinę grupę ir problemą).
1.2.  Projekto tikslai ir uždaviniai.
2.        Projekto pristatymas. Nuosekliai pateikiama visa projekto eiga (etapai), rezultatas ar
 problemos sprendimo būdas.
3.   Apibendrinimas. Pristatomos darbo išvados – atsakymai į projekto pradžioje iškeltus tikslus ir uždavinius (išryškinami esminiai dalykai, aptariami gauti duomenys). Išvados turėtų glaustai charakterizuoti svarbiausius darbo ir / ar pagrindinius tyrimo rezultatus, darbo sėkmes ir nesėkmes.
4. Šaltiniai.
5. Priedai. Nuotraukos, filmas, piešiniai, schemos, anketos, interviu įrašai ir kt.
 




___________
